als_Latn dik_Latn tur_Latn
Qëllimi i Drejtimit Konstruksionet dhe mekanizim paraqet bazën e ndërtimit dhe prodhimit të makinave, mjeteve, pajisjeve dhe veglave të ndryshme të cilat përdorën në të gjitha degët e ekonomisë, industrisë, xehetarisë, energjetikës, bujqësisë, transportit, etj. Studimet nga Departamenti Konstruksione dhe Mekanizim organizohen në nivelin Bachelor, Master dhe të doktoratës.
Përmbajtja programore në studimet Bachelor u mundëson studentëve të fitojnë një bazë të zgjeruar të njohurive inxhinierike, aftësi dhe përvojë të mjaftueshme për punë individuale dhe kolektive gjatë zgjidhjes së problemeve konkrete në praktikë nga lëmi i konstruktimit dhe mekanizimimit, si dhe u mundëson bazë adekuate për vazhdimin e studimeve të mëtutjeshme.
Programi i studimit Bachelor - Studentët e nivelit bachelor përcjellin kurset me të cilat zhvillojnë dhe kuptojnë paraqitjen e konstruksioneve makinerike, elementët përbërës të pjesëve të makinave, metodat e dizajnimit makinerik, statikën e konstruksioneve makinerike, mekanikën e lëvizjes, qëndrueshmërinë e pjesëve dhe pajisjeve, aplikimin e teknologjisë kompjuterike, njohjen e softverëve përkatës, mekanizimin, metodat e hulumtimit, etj.
Pas përfundimit të studimeve nga Drejtimi Konstruksione dhe Mekanizim, studenti do të jetë në gjendje të:
- Njohë disiplinat fundamentale nga lëmi I konstruktimit , transportit , transmetuesve të fuqisë, mekanizimit, automjeteve, mjeteve peshëngritëse, dhe robotikës,
- Bëj incizimin dhe konstruktimin e makinave, mjeteve, pajisjeve dhe elementeve
- Të bëjë llogaritjet adekuate, për elementet dhe tërsit e makinave dhe pajisjeve
- Të bëjë vizatimet tekniko- teknologjike dhe të përgatisë dokumentacionin teknik përcjellës për çdo makinë apo pajisje,
- Të thellojë njohuritë teorike nga lëmi i motoristikës dhe automjeteve dhe të mirëmbajë automjetet të thelloi njohurit teorike nga lëmi I robotikës dhe të automatizojë procesin e prodhimit duke aplikuar manipulatorët apo robotët përkatës.
Kursi i nivelit bachelor përbëhet nga lëndët obligative dhe lëndët zgjedhore, të cilat kanë numrin e caktuar të ECTS kredive.
Varësisht prej përcaktimit të studentit, ai mund të zgjedhë profilin Konstruksione makinerike apo Mekanizim.
Nga viti 2011, regjistrimi në Fakultetin e Inxhinierisë Mekanike bëhet vetëm me provim të Maturës d.m.th. pa provim pranues.
Inxhinierët e departamentit të konstruksioneve dhe mekanizimit kryesisht punojnë në:
- Lëmitë e dizajnimit dhe prodhimtarisë së konstruksioneve dhe mekanizimit të tyre,
- Byrotë konstruktive,
- Institutet teknike,
- Ndërmarrjet për prodhimin e makinave dhe pajisjeve të ndryshme nga të gjitha lëmitë,
- Parqet e automjeteve dhe servisimi i tyre,
- Avancimi i prodhimtarisë dhe aplikimi I robotikës,
- Sistemet e transportit dhe bartjes së ngarkesave,
- Institucionet për standarde dhe norma të inxhinierisë mekanike, etj.
Programi i studimit Master – Aftësimet shkencore në lëmin e Konstrukcioneve makinerike dhe mekanizimimit paraqesin nevojën e domosdoshme për hulumtimin e konstrukcioneve, makinave dhe pajisjeve të cilat përdorën në të gjitha degët e ekonomisë, industrisë, xehëtarisë, energjetikës, bujqësisë etj.
Masterët e departamentit të Konstrukcioneve dhe mekanizimimit kryesisht punojnë në institucionet shkencore dhe hulumtuese, byrot konstruktive ,institutet teknike, etj. me qellim te hulumtimit te proqeseve dhe , avansimit e te metodave llogaritëse dhe zbatimin gjegjësisht aplikimin e robotikës .
Përmbajtja programore në studimet Master u mundëson studentëve të fitojnë një bazë të thelluar shkencoro hulumtuese të njohurive inxhinierike, gjatë zgjidhjes së problemeve konkrete në praktikë nga lëmi i konstruktimit dhe mekanizimimit, si dhe u mundëson zbatimin praktikë.
Pas përfundimit me sukses të studimeve pasdiplomike Master studenti do të jetë në gjendje të :
- thellojë njohurit shkencore nga disiplinat fundamentale nga lëmi i konstruktimit , transportit, transmetuseve të fuqisë, mekanizimimit , automjeteve dhe robotikës,
- bëj hulumtimin e konstrukcioneve makinerike, mjeteve , pajisjeve dhe elementeve me metoda shkencoro-hulumtuese,
- bëjë llogaritjet adekuate, për elementet dhe tërsit e makinave dhe pajisjeve duke shfrytëzuar të mbërrimet më të reja nga lëmi i shkencës dhe teknikës,
- bëjë optimalizimin dhe racionalizimin e punës së makinave dhe pajisjeve.
Planprogramet e propozuara janë të përmbledhura nga praktikat më të mira të disa Universiteteve rajonale dhe Evropiane si dhe me përvojën e gjatë të Fakultetit të Inxhinierisë Mekanike të Universitetit të Prishtinës “Hasan Prishtina”.
Të nderuar studentë të ardhshëm, Fakulteti I Inxhinierisë Mekanike është institucion i cili ka për qëllim zhvillimin dhe prosperimin e ekonomisë së Kosovës. Bëhuni pjesë e këtij institucioni. Të gjitha drejtimet e këtij Fakulteti janë atraktive dhe tërheqëse. Mos hezitoni të na vizitoni dhe të interesoheni.
Për më shumë informata në lidhje me Drejtimin Konstruksione dhe Mekanizim, procesin mësimor, lëndët që mësohen, përmbajtjen e lëndëve në të gjitha nivelet dhe informata tjera, ju lutem na vizitoni në Fakultetin e Inxhinierisë Mekanike, ndërtesa e Fakultetit Teknik në Prishtinë, në nr. Tel. 038 - 552 - 126, ose në www.uni-pr.edu.
Gjithashtu vizioni edhe galerinë e fotografive të postuar në këtë web faqe.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn swe_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn